**ДЕЙНОСТ НА МЕСТАТА ЗА НАСТАНЯВАНЕ[[1]](#footnote-1) В**

**ОБЛАСТ СЛИВЕН ПРЕЗ ЯНУАРИ 2023 ГОДИНА**

През януари 2023 г. в област Сливен са функционирали 41 обекта с над 10 легла - хотели, мотели, къмпинги, хижи и други места за краткосрочно настаняване, с 673 стаи и 1 352 легла в тях. В сравнение с януари 2022 г. общият брой на местата за настаняване, функционирали през периода, се увеличава с 2.5%. Общият брой на нощувките във всички места за настаняване през януари 2023 г. е 6 255, или с 20.2% повече в сравнение със същия месец на предходната година. Българските граждани са реализирали 4 567 нощувки, а чуждите - 1 688.

**Фиг. 1. Реализирани нощувки в местата за настаняване в област Сливен по месеци**

Броят на пренощувалите лица в местата за настаняване през януари 2023 г. се увеличава с 9.3% в сравнение със същия месец на 2022 г. и достига 3 240 души. Българските граждани, нощували в местата за настаняване през януари 2023 г., са 2 792 и са реализирали средно по 1.6 нощувки. Чуждите граждани са 448 и са реализирали средно по 3.8 нощувки.

Общата заетост на леглата в местата за настаняване през януари 2023 г. е 14.9%, като се увеличава с 3.3 процентни пункта в сравнение с януари 2022 година.

**Фиг. 2. Пренощували лица в местата за настаняване в област Сливен по месеци**

Приходите от нощувки през януари 2023 г. достигат 319.7 хил. лв., като 189.2 хил. лв. са от български граждани, а 130.5 хил. лв. - от чужди граждани.

**Фиг. 3. Приходи от нощувки в местата за настаняване в област Сливен по месеци**

**Методологични бележки**

От 2012 г. статистическото изследване на **дейността на местата за настаняване** се провежда месечно в съответствие с Регламент № 692/2011 на Европейския парламент и на Съвета относно европейската статистика на туризма и Регламент № 1051/2011 на Европейската комисия за прилагане на Регламент № 692/2011 на Европейския парламент и на Съвета относно европейската статистика на туризма по отношение на структурата на отчетите за качеството и предаването на данните.

В наблюдението се включват категоризираните хотели, къмпинги и други места за краткосрочно настаняване с над 10 легла, функционирали през съответния отчетен период.

В показателя **други места за краткосрочно настаняване** са обхванати вилни и туристически селища, хостели, къщи за гости, бунгала, почивни домове, хижи, частни квартири и апартаменти и други места за краткосрочно настаняване.

**Легладенонощия в експлоатация** е максималният капацитет на разкритите легла за всеки ден от отчетния месец.

В **приходите от нощувки** в местата за настаняване са включени сумите, заплатени от гостите, без стойността на допълнителните услуги.

1. Съгласно указания на Евростат бежанците от Украйна не са включени в изследването. [↑](#footnote-ref-1)